WENNERS VAN SA TERROIR WYNTOEKENNINGS VAL MAURITIUS BINNE
Die 18 Nasionale Wenners van die 2018 Novare SA Terroir Wyntoekennings sal vertoon word by proeë wat volgende week op Mauritius aangebied word – ŉ geleentheid wat volgens die organiseerders ŉ jaarlikse instelling sal wees.
Hierdie heel eerste proe van top Suid-Afrikaanse wyne op die eiland, is die breinkind van die stigter van Novare Holdings, Derrick Roper. Novare, in samewerking met Mauritius se Adansonia Holdings, borg terselfdertyd die 8ste jaarlikse Cycle Tour Ile Maurice, ŉ bergfietsrit – nie ŉ wedren nie – oor vier dae om die skilderagtige Mauritius-kuslyn.
Pienaar het gesê: “Ons is opgewonde om hierdie topgehalte wyne uit spesifieke terroirs van ons wynland met so ŉ belangrike samekoms van gaste te deel.” Hy glo dat hierdie die begin kan wees van ŉ daadwerklike poging om meer gehaltewyn aan die steeds groeiende toeristemark in Mauritius te verkoop.
Die vierdag-lange fietsrit van 270 km regom Mauritius, word op Vrydag 7 Junie - Maandag 10 Junie gehou.
Inskrywings vir die 2019 Terroir-kompetisie sluit op 11 Junie en die afleweringsdatums vir monsters vir beoordeling is 13 -14 Junie. Die beoordeling vind op 2 - 5 Julie plaas en die toekenningsfunksie word op 1 Augustus by Anura Landgoed deur Novare aangebied.
Vir verder inligting, kontak die organiseerders:
Tel 021 863 1599, e-pos info@terroirwineawards.co.za
Bly in voeling met die SA Terroir Wyntoekennigns: